**Marte**

**Prosjektbeskrivelse**

**Emneområde:** om noen få utvalgte deler av samtidslitteraturen i Norden sitt forhold mellom skjønnlitterær skrift og sakprosa, videre mellom skjønnlitterære fiksjoner og virkelighets-referanser, og mellom virkelighetens sannhet og skjønnlitteraturens fiksjonelle sannhet.

Emneområdet er fortsatt veldig stort og rommer nå forholdet mellom den skjønnlitterære skrift (det poetiske språket) og sakprosadimensjonen. I dette ligger fiksjon-/virkelighetsproblematikken og fiksjonsfremstillingens sannhetsdimensjoner.

Men jeg vil i utgangspunktet fokusere på selvfremstillingen i romanene og da blir spørsmålet om selvet fremtredende. Jeg må da se på hvordan selvet muliggjøres og skapes samtidig som det demonteres og ødelegges i selvfremstillingen – dette nettopp fordi uansett hva forfatteren som historisk person måtte mene og si i alle andre kanaler, er det tekstene som litterær kunst, skjønnlitteratur, vi leser og er forpliktet på. I dette igjen må jeg kanskje inkludere den samtidslitterære selvfremstillingens mediale dimensjon. Når man skriver inn sitt eget liv og ekte mennesker i en skjønnlitterær sammenheng vil det få følger av ikke-litterære medier. Når forfatterne kommenterer ’selv’ sin selvfremstilling møtes de to dimensjonene. Selvfremstillingen i mediene og selvfremstillingen i den skjønnlitterære sammenhengen.

Til slutt blir det kanskje aktuelt å trekke inn innvirkningen fra essayistikken – kanskje i det teoretiske rammeverket.

**Materiale:** To bøker fra forfatterskapet til Tomas Espedal – foreløpig tenker jeg *Imot Naturen* og den nyeste boka hans, *Året*.

**Teoretisk rammeverk:** Foreløpig har jeg ikke fått satt meg ordentlig inn i det teoretiske rammeverket mitt, men føler meg ganske sikker på at jeg vil bruke boka *selvskrevet: om selvframstilling i litteraturen* av Arne Melberg og muligens *Jeg? Refleksjoner over tekst, bilde og individ* av Siri Meyer.

**Problemstilling: ??**

**Motivering:** Jeg syns den ’nye’ tendensen med å inkludere eget liv, virkelige personer og ’virkelige hendelser’ inn i skjønnlitteraturen er veldig spennende og interessant. Jeg har lyst å se på hva som skjer med skjønnlitteraturen når historiene som fortelles knyttes til virkeligheten – må man ikke nødvendigvis lyve for at det skal regnes som skjønnlitteratur, og hvis man sier det er sant, blir det ikke da en biografi, eller sakprosa? Det kan også være interessant å se hva det gjør med en roman at man er åpen om at det omhandler ens eget liv, men man bytter navn på alle andre personer i romanen, sammenliknet med romaner hvor navnene forblir ekte. Jeg har hatt mange opphetede diskusjoner med andre som studerer litteratur hvor den andre part mener det ikke finnes noen litterær verdi i forfatterskap som bruker virkeligheten og eget liv i skjønnlitteraturen, da de mangler evnen til å skape noe nytt; nye, dynamiske karakterer og nye historier og skjebner, noe de mener er vesentlig for å være en god forfatter. Dette er noe jeg ønsker å undersøke videre da jeg selv foreløpig mener at det har en annen interessant verdi i å bruke det virkelige liv som grunnlag for en romanserie. I utgangspunktet ville jeg ha Kanusgård som materiale, men har valgt å gå over til Espedal fordi de har mye til felles, samtidig som de er ganske forskjellige i skrift.

**Videre:** Finne ut hva som er blitt skrevet om disse tingene før… Litt usikker på hvordan jeg skal gå fram med å gjøre det.